**Kirsten Kjær. HP Christensens vej 54C,2.3000 Helsingør. Tel: 22173383.**

**Mail** **imuk@imuk.dk**

*Pensionist, Bedstemor, medlem af* BfA ”Bedsteforældre for Asyl”

**Til Statsminister Fru**

**Mette Frederiksen**

**Christiansborg, Folketinget**

**København** DATO:20.10.2021

Som dansk borger har jeg fulgt hvordan vi danskere nu har overværet, at de små danske børn der hidtil har opholdt sig i de skrækkelige syriske flygtningelejre sammen med deres mødre, omsider er blevet hentet hjem til Danmark.

Næsten alle sammen – der er desværre nogen DE ikke synes om.

Men har vi oplevet, at disse små børn, i samme øjeblik de er kommet på dansk jord er blevet taget fra deres mødre. Det  *eneste menneske* de havde, som havde taget sig af dem.

Uanset at børnenes mødre skal stilles til ansvar for, at de i sin tid er taget til Syrien, forekommer det utroligt inhumant, at mødre og børn blev skilt ad i samme øjeblik de ankom til Danmark.

Det kunne sagtens have været gjort meget mere lempeligt og MEGET mere på DANSK og UPOLITISK maner, end måden man har ageret på overfor de stakkels børn.

Dette har Juraprofessor Fru Eva Schmidt gjort meget bedre rede for end jeg kan, i en artikel i Dagbladet Politiken i uge 41.

Jeg vil bare her gøre Dem opmærksom på, at ovenstående måde man har behandlet børnene på, er faldet mange borgere for brystet, mange flere end De måske er klar over ?

Vi gamle har desværre et sammenligningsgrundlag som man helst skulle have lagt bag sig, idet, at man i slutningen af tredverne af offentlige myndigheder sendte flygtede jødiske mennesker tilbage til Nazityskland og den visse død.

Det var lige inden besættelsen.

Men almindelige danske borgere, af dem der var flest af, viste selvfølgelig almindelig humanitær bistand, og – som De sikkert ved – satte livet på spil for at hjælpe over 4000 mennesker i fare, afsted til Sverige i nattens mulm og mørke.

Professor emerita Fru Eva Schmidt har skrevet til hele Danmark i Politiken om måden man har behandlet de hjemtagne børn og voksne på :”Hvor ufølsom kan man være?”

Det er vi nok flere end De, Fru Statsminister,er klar over, der spørger os selv om.

Med venlig hilsen

Kirsten Kjær